b'\n_START_ARTICLE_\nVilniaus Centro vidurin\xc4\x97 mokykla\n_START_SECTION_\nIstorija\n_START_PARAGRAPH_\nMokykla, kurios tradicijas per\xc4\x97m\xc4\x97 Luki\xc5\xa1ki\xc5\xb3 vidurin\xc4\x97 mokykla, buvo \xc4\xafkurta 1940 metais dabartin\xc4\x97se Muzikos  ir teatro akademijos patalpose. II Pasaulinio karo metais mokykla nustojo veikti, o darb\xc4\x85 v\xc4\x97l prad\xc4\x97jo 1944 m. rugs\xc4\x97jo 1 d. jau kitoje vietoje \xe2\x80\x93 Vinco Kudirkos (buvusioje I. \xc4\x8cerniachovskio) aik\xc5\xa1t\xc4\x97je, tuometin\xc4\x97je karo ligonin\xc4\x97je kaip VI mergai\xc4\x8di\xc5\xb3 gimnazija (dabar Lietuvos Respublikos Vyriausyb\xc4\x97s pastatas). 1954 m. prad\xc4\x97jus mokytis ir berniukams, mokykla pavadinta 6\xe2\x80\x93\xc4\x85ja vidurine mokykla. 1963 m. persikelta \xc4\xaf nauj\xc4\x85 pastat\xc4\x85 (Luki\xc5\xa1ki\xc5\xb3 skg. 5). Nuo 1993 m. lapkri\xc4\x8dio mokykla pavadinta Luki\xc5\xa1ki\xc5\xb3 vidurine mokykla. 2016 m. Luki\xc5\xa1ki\xc5\xb3 mokykla buvo u\xc5\xbedaryta, jos vietoje \xc4\xafkurtas Vilniaus \xe2\x80\x9eGenio\xe2\x80\x9c progimnazijos filialas.'